ddrg/super_eurlex huggingface dataset:
Euroopa Liidu Teataja L 326 , 21/11/1986 Lk 0008 - 0008

Soomekeelne eriväljaanne: Peatükk 3 Köide 66 Lk 0005

Rootsikeelne eriväljaanne: Peatükk 3 Köide 66 Lk 0005



Nõukogu määrus (EMÜ) nr 3530/86, 17. november 1986, millega muudetakse määrust (EMÜ) nr 3220/84, millega määratakse kindlaks ühenduse searümpade liigitusskaala EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EMÜ) nr 1475/86, [2] eriti selle artiklit 2 ja artikli 4 lõiget 5, võttes arvesse komisjoni ettepanekut ning arvestades, et: määrusega (EMÜ) nr 3220/84 [3] on kindlaks määratud uus ühenduse searümpade liigitusskaala, millega asendatakse määrusega (EMÜ) nr 2760/75 [4] kohaldatud liigitusskaala hiljemalt 31. detsembril 1988 lõppeva üleminekuperioodi lõpuks; määruse (EMÜ) nr 3220/84 artikliga 4 on kehtestatud searümpade märgistamise ja identifitseerimise eeskirjad; on osutunud vajalikuks selgitada, et hinnangulise tailihasisalduse protokolli koostamisel võivad liikmesriigid lisaks identifitseerimisele näha ette rümpade kohustusliku või vabatahtliku märgistamise, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3220/84 artikli 4 lõike 2 esimene lõik asendatakse järgmisega: "2. Erandina lõikest 1 võivad liikmesriigid sätestada, et rümpasid ei ole vaja märgistada, kui iga rümpa kohta koostatakse protokoll, mis sisaldab vähemalt järgmist teavet: - identifikatsioon, - soe mass ja - hinnanguline tailihasisaldus." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. november 1986 Nõukogu nimel eesistuja M. Jopling [1] EÜT L 282, 1.11.1975, lk 1. [2] EÜT L 133, 21.5.1986, lk 19. [3] EÜT L 301, 20.11.1984, lk 1. [4] EÜT L 282, 1.11.1975, lk 10. --------------------------------------------------
Euroopa Liidu Teataja L 190 , 12/07/1986 Lk 0051 - 0051

Soomekeelne eriväljaanne: Peatükk 3 Köide 21 Lk 0140

Rootsikeelne eriväljaanne: Peatükk 3 Köide 21 Lk 0140



Komisjoni määrus (EMÜ) nr 2187/86, 11. juuli 1986, millega muudetakse seitsmendat korda määrust (EMÜ) nr 1842/81 teatavate alkohoolsete jookidena eksporditava teravilja puhul kohandatud toetuste andmise teatavate kuupäevade kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta [1] (viimati muudetud määrusega (EMÜ) nr 1579/86 [2]), eriti selle artikli 16 lõiget 6, võttes arvesse nõukogu 28. aprilli 1981. aasta määrust (EMÜ) nr 1188/81, [3] millega sätestatakse teatavate alkohoolsete jookidena eksporditava teravilja puhul kohandatud toetuste andmise üldeeskirjad ja määratakse kindlaks selliste toetuste summa kindlaksmääramise kriteeriumid ning muudetakse teatavaid asutamislepingu II lisaga hõlmamata tooteid käsitlevat määrust (EMÜ) nr 3035/80, eriti selle artiklit 12, ning arvestades, et: komisjoni määruses (EMÜ) nr 1842/81, [4] viimati muudetud määrusega (EMÜ) nr 1981/83, [5] sätestatakse teatavate alkohoolsete jookidena eksporditava teravilja puhul kohandatud toetuste andmise üksikasjalikud eeskirjad; tulenevalt teraviljasektori majandusaasta kuupäevade muutumisest vastavalt määrusele (EMÜ) nr 1579/86, tuleks kohandada koefitsientide ja liikmesriikide antava teabe teatavate kuupäevade kindlaksmääramise kuupäevi ja kohaldamise ajavahemikku; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EMÜ) nr 1842/81 järgmiselt. 1. Artikkel 9 asendatakse järgmisega: "Artikkel 9 Määruse (EMÜ) nr 1188/81 artikli 3 lõikes 1 osutatud koefitsient määratakse kindlaks enne iga aasta 1. juulit. Seda kohaldatakse kõnealusest kuupäevast kuni järgmise aasta 30. juunini. Koefitsient määratakse kindlaks vastavalt liikmesriikide esitatud teabele, mis käsitleb ajavahemikku kindlaksmääramisele eelneva aasta 1. jaanuarist 31. detsembrini." 2. Artikli 16 lõikes 2 asendatakse kuupäev "16. juuli" kuupäevaga "16. juuni". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. juuli 1986 Komisjoni nimel asepresident Frans Andriessen [1] EÜT L 281, 1.11.1975, lk 1. [2] EÜT L 139, 24.5.1986, lk 29. [3] EÜT L 121, 5.5.1981, lk 3. [4] EÜT L 183, 4.7.1981, lk 10. [5] EÜT L 195, 19.7.1983, lk 37. --------------------------------------------------
Euroopa Liidu Teataja L 272 , 24/09/1986 Lk 0004 - 0004

Soomekeelne eriväljaanne: Peatükk 3 Köide 21 Lk 0277

Rootsikeelne eriväljaanne: Peatükk 3 Köide 21 Lk 0277



Nõukogu määrus (EMÜ) nr 2915/86, 16. september 1986, millega nähakse ette Kanaari saarte põllumajanduse suhtes kohaldatavad sotsiaal-struktuurilised sätted EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse Hispaania ja Portugali ühinemisakti, eriti selle artikli 25 lõiget 3, võttes arvesse komisjoni ettepanekut ning arvestades, et: kogu Kanaari saarte territooriumi võib pidada ebasoodsaks piirkonnaks, kus põllumajandust iseloomustavad püsivad ja tõsised ebasoodsad looduslikud tingimused; põllumajandusstruktuurid Kanaari saartel on samuti väga ebapiisavad; kõikides piirkondades ning eelkõige kõikides ühenduse ebasoodsamates piirkondades praegu kohaldatavaid sotsiaal-struktuurilisi meetmeid tuleks seega laiendada Kanaari saartele, et aidata arendada põllumajandusstruktuure selles piirkonnas; selle kindlaksmääramiseks, kas kalandussaadusi tuleks hõlmata nõukogu 15. veebruari 1977. aasta määrusega (EMÜ) nr 355/77 põllumajandus- ja kalandussaaduste töötlemis- ja turustamistingimuste parandamise ühismeetmete kohta, [1] viimati muudetud määrusega (EMÜ) nr 3827/85, [2] on vaja ühinemisakti artiklis 155 osutatud nõukogu otsust; eespool nimetatud sotsiaal-struktuuriliste meetmete kohaldamine Kanaari saarte suhtes on kooskõlas ühise põllumajanduspoliitika üldiste eesmärkidega, ON VASTU VÕTNUD KÄESOLEVA MÄÄRUSE: Artikkel 1 1. Kanaari saarte suhtes kohaldatakse ühismeetmeid, mis on kehtestatud nõukogu 12. märtsi 1985. aasta määrusega (EMÜ) nr 797/85 põllumajandusstruktuuride tõhustamise kohta, [3] määrusega (EMÜ) nr 355/77 ning nõukogu 19. juuni 1978. aasta määrusega (EMÜ) nr 1360/78 tootjarühmade ja nende ühenduste kohta. [4] 2. Lõike 1 kohaldamisega ei kaasne määrusega (EMÜ) nr 355/77 kehtestatud ühismeetmete kohaldamine kalandussaaduste suhtes. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse tagasiulatuvalt alates 1. jaanuarist 1986. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. september 1986 Nõukogu nimel eesistuja M. Jopling [1] EÜT L 51, 23.2.1977, lk 1. [2] EÜT L 372, 31.12.1985, lk 1. [3] EÜT L 93, 30.3.1985, lk 1. [4] EÜT L 166, 23.6.1978, lk 1. --------------------------------------------------
Komisjoni määrus (EMÜ) nr 3829/86,

15. detsember 1986,

kaupade klassifitseerimise kohta ühise tollitariifistiku rubriiki 44.15

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud määrusega (EMÜ) nr 2055/84, [2] eriti selle artikleid 3 ja 4,

ning arvestades, et:

tuleb vastu võtta sätted, et tagada ühise tollitariifistiku nomenklatuuri ühtne kohaldamine sellise seitsmekihilise vineertahvli tariifsel klassifitseerimisel, mille pikkus on 1981–2400 mm ja laius 762–1220 mm ning paksus umbes 44 mm, mille mõlema kolmekihilise poole vahel on plokktäidis ja mille kaks pikka serva (vajadusel spoonitud) ja üks lühike serv või mõlemad lühikesed servad (vajadusel spoonitud) koosnevad peamiselt ainult ühest, nn kreppliistust, ning mida ei ole rohkem töödeldud;

nõukogu määrusele (EMÜ) nr 950/68, [3] viimati muudetud määrusega (EMÜ) nr 3129/86, [4] lisatud ühise tollitariifistiku rubriiki 44.15 kuuluvad muu hulgas vineer, plokk-, kiht- ja liistplaadid jms kihilised puitmaterjalid (sealhulgas spoonitud paneelid ja lehed) ning rubriiki 44.23 puusepa- ja tisleritooted; kõnealuse vineertahvli klassifitseerimiseks saab kasutada mõlemat rubriiki;

kõnealusel vineertahvlil pole ühtegi omadust, v.a neljakandiline kuju ja paksus, mis viitaks sellele, et seda kasutatakse uksena; neljakandilisest kujust ja paksusest ei piisa, et õigustada ühise tollitariifistiku tõlgendamise üldeeskirja nr 2 punkti a kohaldamist (viimistlemata või mittetäielikud tooted), sest sellisel kujul tahvlit võib kasutada muuks otstarbeks kui ukse valmistamiseks; vineertahvlit ei ole piisavalt töödeldud, et seda saaks klassifitseerida rubriiki 44.23 lõpetamata uksena; seetõttu tuleb see klassifitseerida rubriiki 44.15;

käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Seitsmekihiline vineer pikkusega 1981–2400 mm, laiusega 762–1220 mm ja paksusega umbes 44 mm, mille mõlema kolmekihilise poole vahel on plokktäidis ja mille kaks pikka serva (vajaduse korral spoonitud) ja üks lühike serv või mõlemad lühikesed servad (vajaduse korral spoonitud) koosnevad peamiselt ainult ühest, nn kreppliistust, ning mida ei ole rohkem töödeldud, klassifitseeritakse ühise tollitariifistiku rubriiki:

44.15 Vineer, plokk-, kiht- ja liistplaadid jms kihilised puitmaterjalid (sealhulgas spoonitud paneelid ja lehed); inkrusteeritud puitesemed ja mosaiik.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 15. detsember 1986

Komisjoni nimel

asepresident

Cockfield

[1] EÜT L 14, 21.1.1969, lk 1.

[2] EÜT L 191, 19.7.1984, lk 1.

[3] EÜT L 172, 22.7.1986, lk 1.

[4] EÜT L 292, 16.10.1986, lk 3.

--------------------------------------------------
Official Journal L 157 , 12/06/1986 P. 0001 - 0001

Finnish special edition: Chapter 2 Volume 4 P. 0120

Swedish special edition: Chapter 2 Volume 4 P. 0120



NÕUKOGU MÄÄRUS (EMÜ) nr 1797/86, 9. juuni 1986, teatavate tolliesitusega seotud postimaksude kaotamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut,1 võttes arvesse Euroopa Parlamendi arvamust,2 võttes arvesse majandus- ja sotsiaalkomitee arvamust3 ning arvestades, et: nõukogus kokku tulnud Euroopa Majandusühenduse liikmesriikide valitsuste esindajate 18. detsembri 1978. aasta otsusega 79/8/EMÜ teatavate tolliesitusega seotud postimaksude kaotamise kohta4 lõpetati tolliesitusmaksude sissenõudmine liikmesriigist saadetavate kaubasaadetiste osas, mis imporditakse käibe- ja aktsiisimaksuvabalt; mõnede liikmesriikide asutused jätkavad endiselt nimetatud maksude sissenõudmist muude ühenduse kaubasaadetiste osas, mis saadetakse teisest liikmesriigist; ühenduse siseturgu on soovitav tugevdada liikmesriikidevahelise ühenduse kaupade vahetuse suhtes kohaldatavate formaalsuste ja maksude vähendamise ning võimaluse korral kaotamise abil; tolliesitusega seotud postimaksude lõplik kaotamine ühendusesiseses kaubanduses annaks selle eesmärgi saavutamiseks suure panuse, mõjutades selgelt ja vahetult nimetatud kaubandust, millest saaks kasu Euroopa kodanikud; asutamislepingus on selleks vajalikud volitused sätestatud üksnes artiklis 235, ON VASTU VÕTNUD KÄESOLEVA MÄÄRUSE: Artikkel 1 Postimakse ei nõuta enam selliste liikmesriigist saadetud kaubasaadetiste tollile esitamise puhul, mis vastavad asutamislepingu artiklitega 9 ja 10 ettenähtud tingimustele. Artikkel 2 Erandina artiklist 1 võib Hispaanias ja Portugalis kehtivaid sätteid tolliesitusega seotud postimaksude kohta kaubavahetuses kolmandate riikidega kohaldada samadel tingimustel ühendusesisese kaubanduse suhtes, kuni nimetatud kaubandusega seoses nõutakse tollimakse. Artikkel 3 Käesolev määrus jõustub 1. jaanuaril 1988. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 9. juuni 1986 Nõukogu nimel eesistuja G. M. V. van AARDENNE 1 EÜT C 202, 10.8.1985, lk 8. 2 EÜT C 352, 31.12.1985, lk 289. 3 EÜT C 344, 31.12.1985, lk 6. 4 EÜT L 6, 10.1.1979, lk 26.
Komisjoni määrus (EMÜ) nr 1030/86,

8. aprill 1986,

kaupade klassifitseerimise kohta ühise tollitariifistiku alamrubriiki 73.40 B

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud määrusega (EMÜ) nr 2055/84, [2] eriti selle artiklit 3,

ning arvestades, et:

tuleb vastu võtta sätted, et tagada ühise tollitariifistiku nomenklatuuri ühtne kohaldamine sellise võtmehoidja klassifitseerimisel, mis koosneb umbes 3 cm pikkusest väiksest nikeldatud terasketist, mille ühes otsas on samast materjalist avatav ja suletav rõngas ning teises otsas väikeses plastmassist kaitseümbrises miniatuurne telefonimärkmik (umbes 5 × 2,5 cm), mille kaanel on reklaamsõnum;

nõukogu määrusele (EMÜ) nr 950/68, [3] viimati muudetud määrusega (EMÜ) nr 3679/85, [4] lisatud ühises tollitariifistikus on rubriigis 73.40 loetletud muud raud- või terasesemed ja rubriigis 48.18 muude asjade hulgas registreerimisraamatud, vihikud, märkmikud, tellimis- ja kviitungiraamatud ja päevikud; kõnealuste kaupade klassifitseerimisel võib arvesse võtta nimetatud rubriike;

võtmehoidja on liittoode; telefonimärkmik on praktiliseks kasutamiseks liiga väike; rõngas ja väike nikeldatud teraskett määravad tavakasutust arvestades selle toote põhilise olemuse ühise tollitariifistiku tõlgendamise üldeeskirja 3 punkti b tähenduses; seepärast tuleks võtmehoidja klassifitseerida rubriiki 73.40 B;

käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Umbes 3 cm pikkune nikeldatud terasketiga võtmehoidja, mille ühes otsas on samast materjalist avatav ja suletav rõngas ning teises otsas väikeses plastmassist kaitseümbrises miniatuurne telefonimärkmik (umbes 5 × 2,5 cm), mille kaanel on reklaamsõnum, klassifitseeritakse ühise tollitariifistiku alamrubriiki:

73.40 Muud raud- ja terastooted:

B. Muud.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 8. aprill 1986

Komisjoni nimel

asepresident

Cockfield

[1] EÜT L 14, 21.1.1969, lk 1.

[2] EÜT L 191, 19.7.1984, lk 1.

[3] EÜT L 172, 22.7.1968, lk 1.

[4] EÜT L 351, 28.12.1985, lk 2.

--------------------------------------------------
Euroopa Liidu Teataja L 117 , 06/05/1986 Lk 0012 - 0012

Soomekeelne eriväljaanne: Peatükk 3 Köide 20 Lk 0201

Rootsikeelne eriväljaanne: Peatükk 3 Köide 20 Lk 0201



Komisjoni määrus (EMÜ) nr 1323/86, 5. mai 1986, millega muudetakse määrust (EMÜ) nr 1351/72 tootjarühmade tunnustamise kohta humalasektoris EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, [1] viimati muudetud nõukogu 31. detsembri 1985. aasta määrusega (EMÜ) nr 3800/85, [2] eriti selle artikli 7 lõiget 5, ning arvestades, et: nõukogu 26. novembri 1985. aasta määrusega (EMÜ) nr 3332/85, millega muudetakse määrust (EMÜ) nr 1696/71 humalaturu ühise korralduse kohta, [3] on muudetud viimati nimetatud määruse artiklit 7 nii, et tootjarühmadel on lubatud kasutada abi mitte ainult kogu oma liikmete toodangu turustamise kaudu pakkumise suuremat kontsentratsiooni ja turu suuremat stabiilsust edendavate meetmete heaks, vaid ka tootmise edendamise ja turunõuetele kohandamise meetmete heaks; komisjoni määrust (EMÜ) nr 1351/72, [4] milles on sätestatud nimetatud artikli 7 rakenduseeskirjad, tuleks vastavalt kohandada; käesolevas määruses sätestatud meetmed on kooskõlas humalaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Artikli 1 lõike 1 punkti b alapunktis cc lisatakse sõnade "turu tasakaalustamise meetmena" järele järgmine tekst: "ning tootmise edendamise ja turunõuetele kohandamise meetmena" . Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. mai 1986 Komisjoni nimel asepresident Frans Andriessen [1] EÜT L 175, 4.8.1971, lk 1. [2] EÜT L 367, 31.12.1985, lk 32. [3] EÜT L 318, 29.11.1985, lk 1. [4] EÜT L 148, 30.6.1972, lk 13. --------------------------------------------------
Euroopa Liidu Teataja L 133 , 21/05/1986 Lk 0036 - 0036

Soomekeelne eriväljaanne: Peatükk 3 Köide 20 Lk 0235

Rootsikeelne eriväljaanne: Peatükk 3 Köide 20 Lk 0235



Nõukogu määrus (EMÜ) nr 1473/86, 13. mai 1986, millega muudetakse määrust (EMÜ) nr 2759/75 sealihaturu ühise korralduse kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: määruse (EMÜ) nr 2759/75, [3] mida on viimati muudetud määrusega (EMÜ) nr 3768/85, [4] artiklis 20 nähakse ette, et turutoetusmeetmeid võib võtta, kui sealiha vaba ringlus on veterinaar- või tervishoiupoliitikas võetud meetmete tõttu piiratud; nimetatud meetmeid võib praegu võtta ainult sellistest piirangutest mõjutatud turgude puhul; liikmesriigist, mille osal territooriumist on epideemia, kolmandatesse riikidesse toimuva impordiga võivad kaasneda rasked tagajärjed kogu asjassepuutuva liikmesriigi ekspordi jaoks; seepärast tuleks sellistel juhtudel turutoetusmeetmete vastuvõtmise võimalust kohaldada kogu liikmesriigi territooriumi suhtes, ON VASTU VÕTNUD KÄESOLEVA MÄÄRUSE: Artikkel 1 Käesolevaga asendatakse määruse (EMÜ) nr 2759/75 artikkel 20 järgmisega: "Artikkel 20 Et arvestada loomahaiguste leviku tõkestamiseks rakendatud meetmetest tulenevaid piiranguid ühendusesisesele kaubandusele või kaubandusele kolmandate riikidega, võib artiklis 24 sätestatud korras võtta erakorralisi meetmeid sellistest piirangutest mõjutatud turgude toetuseks. Selliseid meetmeid võib võtta ainult niisuguses ulatuses ja ajavahemikus, mis on turu toetuseks tingimata vajalik." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. mai 1986 Nõukogu nimel eesistuja W. F. van Eekelen [1] EÜT C 85, 14.4.1986, lk 83. [2] Otsus on edastatud 17. aprillil 1986 (Euroopa Ühenduste Teatajas seni avaldamata). [3] EÜT L 282, 1.11.1975, lk 1. [4] EÜT L 362, 31.12.1985, lk 8. --------------------------------------------------
Komisjoni määrus (EMÜ) nr 401/86,

21. veebruar 1986,

milles kehtestatakse eksporditoetuste andmise üksikasjalikud eeskirjad teatavatele asutamislepingu II lisaga hõlmamata kaupadena eksporditavate põllumajandussaadustele ja -toodetele

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta, [1] viimati muudetud määrusega (EMÜ) nr 1018/84, [2] eriti selle artikli 12 lõiget 2,

ning arvestades, et:

nõukogu 11. novembri 1980. aasta määruses (EMÜ) nr 3035/80 (millega kehtestatakse eksporditoetuste andmise üldreeglid teatavatele asutamislepingu II lisaga hõlmamata kaupadena eksporditavatele põllumajandussaadustele ja -toodetele ning nende toetussummade kindlaksmääramise kriteeriumid, [3] viimati muudetud määrusega (EMÜ) nr 1982/85 [4]) sätestatakse, et ühise tollitariifistiku rubriigi 19.03 alla kuuluvate kaupade toetuse määra võib diferentseerida vastavalt kaupade sihtkohale; 19. juulist kuni 1. novembrini 1985 kohaldatakse kõnealuste kaupade Ameerika Ühendriikidesse või Kanadasse eksportimisel erinevat toetuse määra kui teistesse kolmandatesse riikidesse eksportimisel; Kanada suhtes kohaldati seda meedet eriliste kaubandussuhete tõttu Ameerika Ühendriikidega; Ameerika Ühendriikide imporditingimusi muudeti 1. novembril 1985 sellisel määral, et see õigustab ausa konkurentsi taastamist nende kahe riigi turgudel tegutsevate eksportijate jaoks, kui eksporditud kaubad on imporditud tarbimiseks pärast 1. novembrit 1985;

käesolevas määruses sätestatud meetmed on kooskõlas teraviljaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. Ühise tollitariifistiku rubriigi 19.03 alla kuuluvad kaubad, mis suunatakse pärast 1. novembrit 1985 vabasse ringlusse Ameerika Ühendriikides või Kanadas ning mille puhul määrati toetus eelnevalt kindlaks vahemikus 19. juulist kuni 31. oktoobrini 1985, võivad saada toetust määra alusel, mida kohaldatakse teiste kolmandate riikide suhtes ja mis kehtib eelkinnitussertifikaatide taotluse esitamise päeval.

2. Ühise tollitariifistiku rubriigi 19.03 alla kuuluvad kaubad, mis suunatakse pärast 1. novembrit 1985 vabasse ringlusse Ameerika Ühendriikides või Kanadas ning mille puhul toetust ei ole ajavahemikus 19. juulist kuni 31. oktoobrini 1985 eelnevalt kindlaks määratud, võivad saada toetust määra alusel, mida kohaldatakse teiste kolmandate riikide suhtes ja mis kehtib kaupade eksportimise päeval.

Artikkel 2

Käesolev määrus jõustub Euroopa Ühenduste Teatajas avaldamise päeval.

Seda kohaldatakse alates 1. novembrist 1985.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 21. veebruar 1986

Komisjoni nimel

asepresident

Cockfield

[1] EÜT L 281, 1.11.1975, lk 1.

[2] EÜT L 107, 19.4.1984, lk 1.

[3] EÜT L 323, 29.11.1980, lk 27.

[4] EÜT L 186, 19.7.1985, lk 8.

--------------------------------------------------
Euroopa Liidu Teataja L 095 , 10/04/1986 Lk 0017 - 0017

Soomekeelne eriväljaanne: Peatükk 3 Köide 20 Lk 0183

Rootsikeelne eriväljaanne: Peatükk 3 Köide 20 Lk 0183



Komisjoni määrus (EMÜ) nr 1032/86, 9. aprill 1986, millega muudetakse määrust (EMÜ) nr 2388/84 teatavate veise- ja vasikalihakonservide eksporditoetuste kohaldamise üksikasjalike erieeskirjade kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EMÜ) nr 3768/85, [2] eriti selle artikli 18 lõiget 5, ning arvestades, et: komisjoni määruses (EMÜ) nr 2388/84 [3] sätestatakse, et teatavate konservide puhul, mis vastavad kõnealuses määruses sätestatud tingimustele ja mida eksporditakse kolmandatesse riikidesse, võib anda eritoetust, kui tooted valmistatakse nõukogu määruse (EMÜ) nr 565/80 [4] artiklis 4 sätestatud korras; pidades silmas turustusvõimalusi kolmandate riikide turgudel, tuleks kõnealuseid tingimusi kohandada allpool kirjeldatud viisil; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2388/84 artikli 2 esimese lõigu teises taandes asendatakse protsendimäär 80 protsendimääraga 60. Artikkel 2 Käesolev määrus jõustub 10. aprillil 1986. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. aprill 1986 Komisjoni nimel asepresident Frans Andriessen [1] EÜT L 148, 28.6.1968, lk 24. [2] EÜT L 362, 31.12.1985, lk 8. [3] EÜT L 221, 18.8.1984, lk 28. [4] EÜT L 62, 7.3.1980, lk 5. --------------------------------------------------